Paulus Lamprus
Paulus Ioannis f. Lamprus, Neograece Παύλος Ιωάννου Λάμπρος (natus die 29 Iunii 1820 Calabrytis Ioanninorum; mortuus Athenis die 11 Octobris 1887) fuit numismatista qui praesertim nummis insularum Graecarum mediaevalibus studuit. Pater Ioannes Lamprus fuit mercator Neapolis Italiae incola; quo ante Paulum natum interfecto, mater ad Corcyram fugit. Paulus ibi et postea Athenis habitavit. Filios quattuor genuit, conditores sodalitatis philologicae "Parnassi", quorum tres sunt Spyridon (primus minister futurus) Michael (praeses "Parnassi") et Ioannes, numismatista sicut pater.